Wolkramshausen

Wolkramshausen estas eksa komunumo en Germanio kaj ekde la komenco de 2019 urbokvartalo de Bleicherode. Ĝi troviĝas en la distrikto Nordhausen de la federacia lando Turingio, kaj krome estis ĝis la 31.12.2018 la administra centro de komunumaro, do grupiĝo de pluraj najbaraj komunumoj por komuna plenumo de iuj administraj servoj, nomata Verwaltungsgemeinschaft Hainleite. Fine de la jaro 2017 loĝis en Wolkramshausen 936 personoj. 

 Historio 
La oficiala unua mencio estis en 834, dume aliaj konas atestilojn pli fruajn el 802/817.Wolfgang Kahl: Ersterwähnung Thüringer Städte und Dörfer. Verlag Rockstuhl, Bad Langensalza, 2010, ISBN 978-3-86777-202-0, p. 311.

Sur orienta parto de Zengenberg, monto ĉe la norda rando de Hainleite oriente de Wernrode, troviĝis burgo ŝirmprotekta kaj por Wernrode kaj por Wolkramshausen. Tiel kontroleblis ankaŭ la komercvojo trans Hainleite. Videblas de la supra projekciaĵo de la burgo ankoraŭ muraro de du metroj altece kaj ok metroj larĝeco kun fosaĵo.Michael Köhler: Thüringer Burgen und befestigte vor- und frühgeschichtliche Wohnplätze. Jenzig-Verlag, 2001, p. 272 kaj 279.

Dum la floranta baroko (1650–1720) Wolkramshausen, danke al la familioj von Wilcke kaj von Wurm, evoluis je centro ekonomia kaj kultura de la neurba nobelaro en la ebenaĵo de la loka rivereto Wipper. Alvenis en la 18-a kaj 19-a jarcentoj aliaj gravuloj (ankaŭ oficistoj) konstruonte plurajn fortimpresajn domojn. La komunumo do gajnis la kromnomon Eta Parizo. https://bleicherode.de/landgemeinde/ortschaften/wolkramshausen.html

Laŭ ŝtata kontrakto farita en la 19.6.1816 en Berlino Schwarzburg-Rudolstadt cedis la vilaĝon Wolkramshausen kaj la bienon Utterode al Prusio kaj sekve la tuto apartenis al la Provinca Saksio. Dum la 19-a jarcento gravis surloke ankaŭ la kultivado de sukerbetoj kaj la sukerfabrikado. 

Dum la Dua mondmilito pli ol mil da kaptitoj respektive punlaboristoj dungitis en municifabriko; 145 personoj mortis pro enuzina eksplodo en l942. Loĝis ili en tri barakaj setlejoj en Wolkramshausen, Wernrode kaj Ludwigshall.Thüringer Verband der Verfolgten des Naziregimes – Bund der Antifaschisten und Studienkreis deutscher Widerstand 1933-1945 (eld.): Heimatgeschichtlicher Wegweiser zu Stätten des Widerstandes und der Verfolgung 1933-1945. Reihe: Heimatgeschichtliche Wegweiser Band 8 Thüringen. Erfurt 2003, p. 202, ISBN 3-88864-343-0.

En la 1.1.2019 Wolkramshausen iĝis parto de Bleicherode; samtempe neniiĝis la ekde 1991 ekzistinta komunumaro Hainleite.

Vidindaĵoj
Kastelo Hue de Grais
eta||loka kirko

 Referencoj 

Eksteraj ligiloj

 paĝoj ene de la retejo de Bleicherode

Kategorio:Distrikto Nordhausen
Kategorio:Urboj de Turingio